**ΟΔΗΓΙΕΣ ΓΙΑ ΤΗ ΔΙΕΞΑΓΩΓΗ ΚΑΤΑΤΑΚΤΗΡΙΩΝ ΕΞΕΤΑΣΕΩΝ 2020-2021**

Οι εξετάσεις θα πραγματοποιηθούν δια ζώσης με αναλογική εφαρμογή των μέτρων πρόληψης και προστασίας του αρ. 1 (Πεδίο Δραστηριότητας 9. Ανώτατα Εκπαιδευτικά Ιδρύματα (Α.Ε.Ι.) της Δ1α/Γ.Π.οικ.26380/24.04.2021 (Β’1682) ΚΥΑ., ως εξής:

1. Η συνεχής χρήση μη ιατρικής (ή ιατρικής/χειρουργικής) είναι υποχρεωτική από όλους τους συμμετέχοντες. Σε διαφορετική περίπτωση δεν θα επιτραπεί η είσοδος στους χώρους του Τμήματος.

2. Η είσοδος στους χώρους του Τμήματος επιτρέπεται μόνο με την απλή επίδειξη χειρόγραφης βεβαίωσης / δήλωσης αρνητικού αυτοδιαγνωστικού ελέγχου (self test) έως και είκοσι τέσσερις ώρες πριν από την εξέταση ή άλλου τύπου διαγνωστικού ελέγχου (rapid test ή PCR test), ο οποίος μπορεί να είναι έως και εβδομήντα δύο ώρες πριν την εξέταση. Η χειρόγραφη βεβαίωση /δήλωση αρνητικού αυτοδιαγνωστικού ελέγχου υπογράφεται από τον εξεταζόμενο και γίνεται σύμφωνα με το υπόδειγμα-παράρτημα 8 ΚΥΑ 1682\_2021.

Η δαπάνη για τον αυτοδιαγνωστικό ή τον διαγνωστικό έλεγχο βαρύνει τον εξεταζόμενο.

3. Για την εξακρίβωση των ατομικών στοιχείων, ο κάθε υποψήφιος θα πρέπει να έχει μαζί του δελτίο αστυνομικής ταυτότητας ή άλλο επίσημο δημόσιο έγγραφο.

4. Κατά την περίοδο των εξετάσεων (26, 27, 28/5/2021) οι υποψήφιοι υποχρεούνται να βρίσκονται καθημερινά στην είσοδο του κτηρίου επί της οδού Σφακιανάκη:

* 26,28/05/2021 από τις 11.00 έως και τις 11.30
* 27/05/2021 από τις 12.00 έως και τις 12.30

προκειμένου να ελεγχθούν οι βεβαιώσεις/δηλώσεις αυτοδιαγνωστικού ελέγχου για να τους επιτραπεί η είσοδος στο κτήριο.

5. Χρωματιστά μελάνια, εκτός του μπλε και του μαύρου, και οποιοδήποτε άλλο στοιχείο αναγνώρισης στο γραπτό δοκίμιο αποκλείουν το γραπτό από τη βαθμολόγηση.

Γραμματεία ΤΙΑΔΠΑ

17.05.2021